stanford-oval/wikipedia huggingface dataset:
ניל פוסטמן
הגותו > טכנולוגיה ותקשורת

פוסטמן נודע בעולם בשל ספריו הביקורתיים על הסגידה לטכנולוגיה והשפעתה השלילית של הטלוויזיה על התרבות ועל השיח הציבורי. לדעתו אנו חיים עכשיו בתקופה בה הטכנולוגיה שולטת בנו לעומת המצב בתקופות קודמות שאנו שלטנו בטכנולוגיה.  פוסטמן ביקר את הטכנולוגיה בכלל וטכנולוגיית המידע בפרט. אותה טכנולוגיה שנראית כסיפור ההצלחה  הגדול ביותר של החברה המערבית. לדוגמה, הסכסוך הישראלי ערבי לא יפתר על ידי תוספת מידע. אבל פוסטמן מבקר גם טכנולוגיות תקשורת קודמות כמו השפה, הכתב והדפוס ולא יכול היה להציע פתרון אלא תיאור השתלשלות הדברים מנקודת מבטו המיוחדת. ניל פוסטמן פרסם עשרים ספרים ארבעה מהם ראו אור בעברית בהוצאת ספרית פועלים והם: "אבדן הילדות", "קץ החינוך", "בידור עד מוות" ו"טכנופולין".
הגותו > טכנולוגיה ותקשורת > "אבדן הילדות"

פוסטמן טען בספרו "אבדן הילדות", שהצפייה של ילדים בטלוויזיה מקצרת את גיל הילדות, בכך שהיא מצמצמת את מקור הסמכות של ההורים. הוא קרא לכך "קץ הילדות".
גם אלווין טופלר כתב על התקצרות גיל הילדות אבל ראה במחשבים את הסיבה העיקרית לכך.[דרוש מקור][מפני ש...] ההשוואה של טופלר היא לתחילת התקופה המכונה המהפכה התעשייתית. בתקופה זו של עיור ותיעוש מוגברים, ילדים רבים נשאו בעול הפרנסה ועבדו שעות רבות בבתי החרושת הגדולים שהוקמו זה מקרוב ודרשו כח אדם לא מיומן לעבודות שגרתיות ולא מקצועיות במיוחד. לפי ניל פוסטמן, הטלוויזיה מעודדת צופים לשעבוד מרצון. החלפת המלה הכתובה, שהייתה בעבר הטכנולוגיה הדומיננטית, בטלוויזיה, הביאה לרידוד השיח הציבורי ולשטחיות המחשבה בכך שהיא גורמת לכך שהם ממעטים בקריאה ובכתיבה. בטלוויזיה ראה פוסטמן מכשיר מסמם בדומה לגלולות הסומא בעולם חדש מופלא של אלדוס האקסלי.
לימים נסוג פוסטמן מחלק מטענותיו על "קץ הילדות" וטען שהילדות היא שונה מבעבר, אך עדיין נשארת ילדות.
הגותו > חשיבות הקריאה והכתיבה

התרבות המבוססת על ידיעת הקריאה והכתיבה מאופיינת לדעת פוסטמן בשליטה עצמית, דחיית סיפוק, כושר חשיבה מושגי ורציף, המשכיות - עבר ועתיד, הגיון וסדר היררכי. המילה המודפסת הביאה עימה את היווצרות ההגיון, המדע, החינוך, הטכנולוגיה וה-Civilite. ניל פוסטמן מצר על כך שהדיון בטלוויזיה הוא דיון רדוד וזאת גם כאשר הנושא חשוב כמו בחירות לנשיאות, לא מתקיים דיון ממשי בין המועמדים. הדרך שהטלוויזיה מציגה נושא היא דרך של סיפור. נושא בחדשות מוצג כסיפור לרוב בן שלושים עד מאה ושמונים שניות ובממוצע פחות מדקה. הכול מוצג כמו תוכנית בידור. הדרך להצגה רצינית ומעמיקה היא על ידי הרצאה מול המצלמות וזו איננה הדרך של הטלוויזיה. לטענת ניל פוסטמן, זהו עידן הסיפור, עידן עסקי הבידור והשעשועים. הטלוויזיה מתקשה להציג עבר ועתיד והיא מדיום המרוכז בהווה. הטלוויזיה מבטאת את עיקר התוכן בעזרת דימויים חזותיים ולא באמצעות השפה.
רשימת ספרים שכתב או השתתף בכתיבתם

Building a Bridge to the Eigthteenth Century: How the Past Can Improve Our Future, Knopf, 1999.
The End of Education: Redefining the Value of School, Knopf, 1995.
Technopoly: The Surrender of Culture to Technology, Knopf, 1992.
How to Watch TV News, Penguin Books, 1992.
Conscientious Objections: Stirring Up Trouble about Language, Technology, and Education, Knopf, 1988.
Amusing Ourselves to Death: Public Discourse in the Age of Show Business, Viking, 1985.
The Disappearance of Childhood, Delacorte, 1982.
Teaching as a Conserving Activity, Delacorte, 1979.
Crazy Talk, Stupid Talk: How We Defeat Ourselves by the Way We Talk and What to Do About It, Delacorte1976.
The Politics of Reading: Point-Counterpoint, International Reading Association, 1973.
The School Book: For People Who Want to Know What All the Hollering Is About, Delacorte, 1973.
The Soft Revolution: A Student Handbook for Turning Schools Around, Delacorte, 1971.
Language in America: A Report on Our Deteriorating Semantic Environment, Pegasus, 1969.
Teaching as a Subversive Activity, Delacorte, 1969.
Linguistics: A Revolution in Teaching, Delacorte, 1966.
Language and Reality, Holt, 1966.
Exploring Your Language, Holt, 1966.
The Languages of Discovery, Holt, 1965.
Language and Systems, Holt, 1965.
The Uses of Language, Holt, 1965.
Discovering Your Language, Holt, 1963.
Television and the Teaching of English, Appleton-Century-Crofts, 1961.
המחנך כמשכך כאבים, בתוך תכלת 40, קיץ התש"ע (2010)
לקריאה נוספת

Biography - Postman, Neil 1931-2003, Sketch by David Versical, Contemporary Authors,2004, Publisher: Thomson Gale
הערות שוליים

↑  ענת באלינט, מת ניל פוסטמן, מחשובי התיאורטיקנים של התקשורת, באתר הארץ, 7 באוקטובר 2003
| --- | --- |
בקרת זהויות :  NLI: 987007462742205171  PLWABN: 9810684103605606  BIBSYS: 90073741  BNE: XX954708  BnF: cb119203917 (data)  CiNii: DA00919178  GND: 120641054  ICCU: CFIV050735  ISNI: 0000 0001 2128 0521  LCCN: n50019827  LNB: 000181474  MusicBrainz: 3f6af98a-1be1-4353-95a9-69a8613a7067  NDL: 00453185  NKC: xx0080708  NLA: 35429870  NLG: 80290  NLK: KAC200103585  NSK: 000191826  NTA: 067984347  RERO: 02-A003707250  SNAC: w6586n25  SUDOC: 027080250  Trove: 949877  VIAF: 36923287   WorldCat (עם VIAF): 36923287
ניקולאי ואלוייב

| --- | --- |

ניקולאי ואלוייב, 2018 
 לידה:  21 באוגוסט 1973 (בן 51) סנקט פטרבורג, ברה"מ 
 מידע כללי
 שם לידה:  Николай Сергеевич Валуев 
 מדינה:  רוסי
 השכלה:  האוניברסיטה הממלכתית הלאומית לתרבות גוף, ספורט ובריאות על שם לסגאפט בלנינגרד 
 משקל:  151 ק"ג 
 גובה:  2.13 מטר, מוטה 2.16 מטר
 valuevsport.ru
 ספורט
 ענף ספורט:  איגרוף
 משקל:  משקל כבד
 תקופת הפעילות:  1993–2009 (כ־16 שנים)
 הישגים
 דירוג שיא:  אלוף העולם
 פרסים והוקרה:  מדליה על הישגים למען המולדת דרגה שנייה  Master of Sports of Russia 
 
ניקולאי סרגייביץ' ואלוייב (ברוסית: Николай Сергеевич Валуев) הוא פוליטיקאי רוסי ומתאגרף מקצועי לשעבר. חבר הדומה השישית והדומה השביעית, סגן יו"ר ועדת הדומה הממלכתית לאקולוגיה והגנת הסביבה מאז 21 בדצמבר 2011.
במהלך קריירת הספורט שלו ואלוייב הופיע בקטגוריית המשקל הכבד. אלוף העולם במשקל כבד על פי התאחדות WBA בין השנים (2005—2007) וגם ב-2009. ואלוייב הוא סגן נשיא פדרציית הבנדי הרוסית.
ואלוייב הוא בעל נתונים פיזיים יוצאי דופן: גובה - 213 ס"מ ומשקל - על פי נתונים החל מה -16 בפברואר 2008, 146 ק"ג (כששקלו אותו לפני הקרב עם המתאגרף הבלארוסי סרגיי ליאחוביץ'), קיבל את הכינוי "הענק הרוסי", "חיה מהמזרח" (באנגלית: Beast from the East).
ואלוייב גם מחזיק בשיא כמתאגרף עם האגרופים הגדולים בהיסטוריה (43 ס"מ) וכאלוף העולם באגרוף הגבוה ביותר.
רדיוס התכנסות

במתמטיקה, רדיוס ההתכנסות של טור חזקות הוא רדיוס הדיסק הגדול ביותר במרכז הסדרה בה מתכנסת הסדרה. זה מספר ממשי לא שלילי או  \infty  . כשהיא חיובית, סדרת החזקה מתכנסת באופן מוחלט ואחיד על קבוצה קומפקטית בתוך הדיסק הפתוחה ברדיוס השווה לרדיוס ההתכנסות, וזוהי סדרת טיילור של הפונקציה האנליטית שאליה היא מתכנסת. במקרה של ריבוי סינגולריות של פונקציה (סינגולריות הם ערכים של הארגומנט שעבורם הפונקציה לא מוגדרת), רדיוס ההתכנסות הוא המינימלי מכל המרחקים המתאימים (שכולם מספרים לא שליליים) המחושבים מתוך מרכז דיסק ההתכנסות לסינגולריות המתאימות של הפונקציה.
הגדרה

עבור סדרת חזקות  f המוגדרת כ:
על הגבול, כלומר עבור  r=|z-a|, ההתנהגות של סדרת החזקה עשויה להיות מסובכת, והסדרה עשויה להתכנס עבור כמה ערכים של z ולהתבדר עבור אחרים. רדיוס ההתכנסות הוא אינסופי אם הסדרה מתכנסת עבור כל המספרים המרוכבים z .
a הוא קבוע מרוכב, מרכז דיסק ההתכנסות
c n מקדם מרוכב באינדקס n
z הוא משתנה מרוכב
רדיוס ההתכנסות r הוא מספר ממשי לא שלילי או  \infty  כך שהסדרה מתכנסת אם
ומתבדרת אם
אחרים עשויים להעדיף הגדרה חלופית, שכן הקיום ברור:
כאשר
מציאת רדיוס ההתכנסות

קיימים שני מקרים. המקרה הראשון הוא תאורטי: כאשר יודעים את כל המקדמים  c_{n}, עבור הגבולות הידועים מוצאים את רדיוס ההתכנסות המדויק. המקרה השני הוא מעשי: כאשר בונים פתרון עבור סדרת חזקה של בעיה קשה, בדרך כלל נדע רק מספר סופי של מונחים בסדרת חזקה, בכל מקום מכמה איברים עד מאה איברים. במקרה השני הזה, אקסטרפולציה של גרף מעריכה את רדיוס ההתכנסות.
מציאת רדיוס ההתכנסות > רדיוס תאורטי

ניתן למצוא את רדיוס ההתכנסות על ידי החלת מבחן השורש על תנאי הסדרה. מבחן השורש משתמש במספר
"lim sup" מציין את הגבול העליון . מבחן השורש קובע שהסדרה מתכנסת אם C < 1ומתבדר אם C > 1. מכאן נובע שסדרת החזקה מתכנסת אם המרחק מ- z למרכז a קטן מ
ומתבדר אם המרחק עולה על מספר זה; הצהרה זו היא משפט קאוצ'י-האמרד . שימו לב ש- r = 1/0 מתפרש כרדיוס אינסופי, כלומר f היא פונקציה שלמה .
הגבול הכרוך במבחן היחס הוא בדרך כלל קל יותר לחישוב, וכאשר הגבול הזה קיים, זה מראה שרדיוס ההתכנסות הוא סופי.
מבחן היחס אומר שהסדרה מתכנסת אם
זה שווה ערך ל
מציאת רדיוס ההתכנסות > הערכה מעשית של רדיוס במקרה של מקדמים ממשיים

בדרך כלל, ביישומים מדעיים, רק מספר סופי של מקדמי  c_{n} ידועים. בדרך כלל, ככל ש- n גדל, מקדמים אלה מתקרבים להתנהגות קבועה שנקבעת על ידי הסינגולריות הקרובה ביותר. במקרה זה פותחו שתי טכניקות עיקריות, המבוססות על העובדה שהמקדמים של טור טיילור הם בערך מעריכיים עם יחס  1/r כאשר r הוא רדיוס ההתכנסות.
המקרה הבסיסי הוא כאשר המקדמים בעלי סימן זהה או מתחלף. כפי שצויין קודם, במקרים רבים הגבול 




lim

n
→
∞




c

n



/


c

n
−
1





{\textstyle \lim _{n\to \infty }{c_{n}/c_{n-1}}}

 קיים, ובמקרה זה הוא שווה 



1

/

r


{\textstyle 1/r}

. אם  r שלילי, פירוש הדבר שהסינגולריות המגבילה את ההתכנסות נמצאת על הציר השלילי. כדי להעריך את הגבול הזה, נשרטט את  c_{n}/c_{n-1} כתלות ב- 1/n, ונמשיך גרפית אל  1/n=0 (כלומר אל  n=\infty  ) באמצעות קירוב ליניארי. נקודת החיתוך  עם  1/n=0 נותנת קירוב עבור  1/r. שיטה זו נקראת דומב-סייקס.
במקרה המסובך יותר, כאשר לסימני המקדמים יש תבנית מורכבת, מרסר ורוברטס הציעו את ההליך הבא.  נגדיר את הסדרהː   b_{n}^{2}={\frac {c_{n+1}c_{n-1}-c_{n}^{2}}{c_{n}c_{n-2}-c_{n-1}^{2}}}\quad n=3,4,5,\ldots ., נשרטט את כל  b_{n} הידועים (מספר סופי) ביחס ל- 1/n, ונמשיך כמו קודם.
ראו גם

מבחני התכנסות
לקריאה נוספת

Brown, James; Churchill, Ruel (1989), Complex variables and applications, New York: McGraw-Hill, ISBN 978-0-07-010905-6
Stein, Elias; Shakarchi, Rami (2003), Complex Analysis, Princeton, New Jersey: Princeton University Press, ISBN 0-691-11385-8
הערות שוליים

↑  Mathematical Analysis-II (באנגלית). Krishna Prakashan Media. 16 בנובמבר 2010. {{cite book}}:  (עזרה)
↑  See Figure 8.1 in: Hinch, E.J. (1991), Perturbation Methods, Cambridge Texts in Applied Mathematics, vol. 6, Cambridge University Press, p. 146, ISBN 0-521-37897-4
↑  Domb, C.; Sykes, M.F. (1957), "On the susceptibility of a ferromagnetic above the Curie point", Proc. R. Soc. Lond. A, 240 (1221): 214–228, Bibcode:1957RSPSA.240..214D, doi:10.1098/rspa.1957.0078
↑  Mercer, G.N.; Roberts, A.J. (1990), "A centre manifold description of contaminant dispersion in channels with varying flow properties", SIAM J. Appl. Math., 50 (6): 1547–1565, doi:10.1137/0150091
עלילות הפונקציה  f(\varepsilon )={\frac {\varepsilon (1+\varepsilon ^{3})}{\sqrt {1+2\varepsilon }}}.



</br> הקו הירוק הרציף הוא אסימפטוטת הקו הישר בחלקת דומב-סייקס,  חלקה (b), המיירטת את הציר האנכי ב-2 ובעלת שיפוע +1. לפיכך יש ייחוד ב  \varepsilon =-1/2 וכך הוא רדיוס ההתכנסות  r=1/2.
ג'נטלמן במוסקבה (סדרת טלוויזיה)

| --- | --- |

 מבוסס על:  ג'נטלמן במוסקבה 
 סוגה:  סרט היסטורי 
 בימוי:  סם מילר 
 שחקנים:  יואן מקגרגור 
 ארץ מקור:  הממלכה המאוחדת 
 שפות:  אנגלית 
 מספר עונות:  1 
 מספר פרקים:  8 
 הפקה
 חברת הפקה:  אנטרטיינמנט ואן, Paramount Networks International 
 שידור
 תקופת שידור מקורית:  29 במרץ 2024 – הווה 
 קישורים חיצוניים
 אתר רשמי
 דף התוכנית ב-IMDb
 
ג'נטלמן במוסקבה (באנגלית: A Gentleman in Moscow) היא סדרת דרמה בריטית בבימויו של טום הארפר ובכיכובם של יואן מקגרגור ומרי אליזבת ווינסטד. הסדרה מבוססת על ספר מצליח באותו שם והופקה עבור שירות הסטרימינג Paramount+ ורשת Showtime האמריקאית.
תקציר העלילה

הרוזן אלכסנדר איליץ' רוסטוב מבלה עשרות שנים במאסר בחדר מלון בעליית הגג לאחר המהפכה הרוסית, לאחר שנידון למעצר בית במלון מטרופול מוסקבה על ידי בית דין בולשביקי.
שחקנים ודמויות

יואן מקגרגור – הרוזן אלכסנדר רוסטוב
מרי אליזבת ווינסטד – אנה אורבאנובה
ליאה הרווי – מרינה סמארובה
ג'וני האריס – אוסיפ גלבניקוב
פול רדי – הנסיך ניקולאי פטרוב
אלכסה גודול – נינה קוליקובה
ג'ון הפרנאן – הבישוף לפלבסקי
ליס סאלם – אנדריי דוראס
פהינטי באלוגון – מיכאיל מינדיץ'
ביורן הלינור הראלדסון – אמילי ז'וקובסקי
די אהלוואליה – אאודריוס
אנסטסיה היל – אולגה
הפקה

בתחילה היה קנת בראנה אמור לביים ולככב, אך הוא הוחלף ביואן מקגרגור. הצילומים נערכו בכיכר ויקטוריה מחוץ לבולטון, בפרוורי מנצ'סטר, אנגליה. הם החלו ב-27 בפברואר 2023 ונמשכו עד מרץ, ולאחר מכן חודשו באפריל 2023 והושלמו ביוני 2023. נערכו צילומים גם בליברפול ובמערב יורקשייר ובלידס. הסדרה הופצה בתחילת 2024 בשירות הסטרימינג Paramount+ וברשת Showtime.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גלובוס הזהב | 5 בינואר 2025 | השחקן הטוב ביותר במיני-סדרה, סדרת אנתולוגיה או סרט טלוויזיה | יואן מקגרגור | מועמדות |  |
הערות שוליים

1 2   חן חדד, "ג'נטלמן במוסקבה": המציאות האפלה של רוסיה נותרה בחוץ, באתר הארץ, 18 באוגוסט 2024
↑  Denise Petski, Mary Elizabeth Winstead Joins Ewan McGregor In UK Drama Series ‘A Gentleman In Moscow’, Deadline, ‏2023-02-22 (באנגלית אמריקאית)
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
קריסטן בל

| --- | --- |

בל בשבוע האופנה בפריז, 2019
 לידה:  18 ביולי 1980 (בת 44) הנטינגטון וודס, מישיגן, ארצות הברית
 שם לידה:  Kristen Anne Bell
 מדינה:  ארצות הברית ארצות הברית
 תקופת הפעילות:  מ-1992
 מקום לימודים:  בית הספר לאמנויות על שם טיש  Shrine Catholic High School  Berkley High School 
 בן או בת זוג:  דקס שפרד (16 באוקטובר 2013–?)   קווין מאן (2002–2007) 
 מספר צאצאים:  2 
 פרסים והוקרה:  שדרת הכוכבים של הוליווד (2019)  אגדות דיסני (2022)  פרס סטלייט לשחקנית הטובה ביותר בסדרת דרמה (2005)  People's Choice Award for Favorite Actress in a New TV Series (2017)  פרס סאטורן לשחקנית הטובה ביותר (2006)  כוכב בשדרת הכוכבים בהוליווד 
 פרופיל ב-IMDb
 
קריסטן אן בל (באנגלית: Kristen Anne Bell, נולדה ב-18 ביולי 1980) היא שחקנית ומדבבת אמריקאית. התפרסמה תחילה בתפקיד הראשי בסדרה "ורוניקה מארס", ובהמשך בתור אל בישופ בסדרה "גיבורים", אלינור בסדרה "המקום הטוב" וג'ואן בסדרה "רק לא זה". קולה של בל מוכר בתור הקריינית בסדרה "אחת שיודעת" והנסיכה אנה מהזיכיון שובר הקופות "לשבור את הקרח".
ביוגרפיה

בל נולדה ב-18 ביולי 1980 בהנטינגטון וודס (אנ'), מישיגן, פרבר של דטרויט, שם גדלה. אמה, לורליי (לבית פרייגייר), היא אחות, ואביה, טום בל, עובד כמנהל חדשות בטלוויזיה בלאס וגאס, נבאדה. הוריה התגרשו כשהייתה בת שנתיים. לבל יש שתי אחיות למחצה מנישואיו השניים של אביה, ושלוש אחיות למחצה ואח למחצה מנישואיה השניים של אמה.
בל סיפרה שהיא לא אהבה את שמה הפרטי בגיל ארבע. אמה של בל שכנעה אותה לקרוא לה בשמה האמצעי, אן, במקום זאת; היא השתמשה בשם אנני עד התיכון.
רגע לפני שנתה הראשונה בתיכון, הוריה של בל החליטו להוציא אותה ממערכת החינוך הציבורית. היא למדה בבית הספר התיכון הקתולי Shrine ברויאל אוק הסמוכה, שם השתתפה במועדון הדרמה והמוזיקה. לפני שלמדה ב-Shrine, היא למדה בבית הספר היסודי ברטון ובתיכון Norup (הידוע כ-Norup International School) בעיר אוק פארק (אנ'). במהלך לימודיה בבית הספר, היא זכתה בתפקיד הראשי בהפקת בית הספר משנת 1997 של "הקוסם מארץ עוץ", בתור דורותי גייל, והופיעה גם בהפקות של "כנר על הגג", "Lady, Be Good‏", ו"Li'l Abner".
זמן קצר לאחר סיום לימודיה בתיכון, עברה בל לניו יורק כדי ללמוד בבית הספר לאמנויות ע"ש טיש של אוניברסיטת ניו יורק, שם למדה תיאטרון מוזיקלי. בשנת 2002, במהלך שנתה האחרונה, בל פרשה מהלימודים לטובת תפקיד במחזמר של ברודוויי "הרפתקאותיו של תום סויר".
קריירה

בשנת 1992, בל נבחנה באודישן הראשון שלה וזכתה בתפקיד כפול בתור בננה ועץ בהפקה של ההצגה "ראגדי אן ואנדי" בתיאטרון פרברי בדטרויט. אמה מינתה לה סוכן לפני שבל הייתה בת 13, מה שאפשר לה להופיע בפרסומות, בעיתונים מקומיים בדטרויט ובפרסומות טלוויזיה. היא גם לקחה באותה תקופה שיעורי משחק פרטיים. בשנת 1998, היא הופיעה בתפקיד קטן בסרט "חתונה פולנית".
בשנת 2001, בל עזבה את אוניברסיטת ניו יורק כדי לגלם את התפקיד של בקי תאצ'ר במחזמר קצר המועד "הרפתקאותיו של תום סויר" שהוצג בתיאטרון ברודוויי. באותה שנה, היא השתתפה בסרטו של לואי סי. קיי. "פוטי טאנג". השורה היחידה שלה מתוך הסרט נחתכה, והופעתה קיימת רק כסצנה המוצגת במהלך הקרדיטים בסיום הסרט. בנוסף, היא עברה אודישן לסדרת הטלוויזיה "סמולוויל" לתפקיד קלואי סאליבן, שבה זכתה בסופו של דבר אליסון מאק.
בשנת 2002, היא הופיעה במחזה "ציד המכשפות" שהועלה מחדש בברודוויי עם ליאם ניסן, אנג'לה בטיס ולורה ליני. לאחר מכן, עברה בל ללוס אנג'לס ב-2002 בגלל ידידותה עם הסופרים קווין מרפי ודן סטודני, ושנה לאחר מכן החלה להופיע בקומץ תוכניות טלוויזיה בתפקידים מזעריים, כשהיא מתקשה לקבל תפקיד גדול יותר בסדרות טלוויזיה.
בשנים 2004–2007 כיכבה בל בתפקיד הראשי של ורוניקה מארס בסדרת הטלוויזיה "ורוניקה מארס" ששודרה בערוץ UPN ובהמשך ברשת The CW. הסדרה זכתה להצלחה רבה בעולם והעניקה לבל פרסום בינלאומי. על תפקידה, זכתה בל בפרס סאטורן לשחקנית טובה ביותר בסדרת טלוויזיה. בהמשך ב-2004 השתתפה בסרט "בחירתה של גרייסי".
בנוסף ב-2006, שיחקה בסרט האימה "דופק", ובסרט "רומן".
לאחר מכן, הוזמנה בל להצטרף לצוות השחקנים של סדרת המדע בדיוני המצליחה "גיבורים" של רשת NBC. בנוסף שיחקה בתפקיד המספרת בסדרה "אחת שיודעת".
ב-2008 כיכבה בסרט הקומדיה "קח את זה כמו גבר" בתפקיד הנשי המרכזי, שרה מרשל (כשבאנגלית דמותה אף מופיעה בשם הסרט). ב-2009 שיחקה בסרט הקומדיה "טיפול זוגי".
בשנת 2010 כיכבה בתפקיד הראשי בסרט "להתאהב ברומא". בנוסף בשנה זו, שיחקה בסרט "בורלסק", ובאותה השנה כיכבה גם בסרט "רק לא את".
החל משנת 2013 מדבבת את הנסיכה אנה, הדמות הראשית בשובר הקופות "לשבור את הקרח" של חברת וולט דיסני, אותה חזרה לדבב גם בסרטי ההמשך: "קדחת הקרח", "ההרפתקה של אולף", "לשבור את הקרח 2" ו"היה היה איש שלג".
בשנים 2012–2016 היא שיחקה בתפקיד הנשי הראשי בסדרה "בית השקרים" מבית שואוטיים.
בנוסף ב-2012, שיחקה לצד ג'ניפר קונלי בסרט הדרמה הרומנטי "כותבים, סיפור אהבה". כמו כן, בשנה זו היא כיכבה בסרט "לפגוע ולברוח", לצד בן זוגה דקס שפרד.
ב-2014 שבה לתפקיד הראשי אך הפעם בקולנוע בסרט "ורוניקה מארס".
בשנת 2016 כיכבה בסרט הקומדיה "אמהות רעות" לצד מילה קוניס, ושבה לגלם את תפקידה בסרט ההמשך "אמהות רעות 2: לשרוד את החג" שיצא לאקרנים ב-2017.
בשנים 2016–2020 שיחקה בסדרה הקומית של נטפליקס "המקום הטוב", בה היא מגלמת בתפקיד ראשי את דמותה של אלינור שלסטרופ.
בשנת 2017 שיחקה בסרט "איך להיות מאהב לטיני", ובסרט קומדיית האקשן "תרגיל לשוטרים מתחילים" (המבוסס על הסדרה "CHiPS").
בשנת 2024 שיחקה בקומדיה הרומנטית "רק לא זה", בה גילמה את ג'ואן לצידו של אדם ברודי.
חיים אישיים

בשנת 2007, בל סיימה מערכת יחסים של חמש שנים עם ארוסה לשעבר קווין מאן. מאוחר יותר היא אמרה למגזין Complex שדייטים "גורמים לי לרצות להקיא. ולא מתוך גסות - בסדר, קצת מתוך גסות, אלא רק עצבים... תמיד הייתי מונוגמיסטית סדרתית".
בסוף 2007, בל החלה לצאת עם השחקן דאקס שפרד, שגם הוא במקור ממישיגן. בני הזוג הכריזו על אירוסיהם בינואר 2010. הם החליטו לדחות את הנישואים עד שמדינת קליפורניה תעביר חקיקה המאפשרת נישואים חד מיניים. הם כיכבו יחד בסרט "להתאהב ברומא" משנת 2010, בסרט "Hit and Run" משנת 2012 ובסרט "CHiPs" משנת 2017. לאחר שסעיף 3 של חוק ההגנה על נישואין (אנ') (האוסר על הכרה פדרלית בנישואים חד מיניים) בוטל על ידי בית המשפט העליון ב-26 ביוני 2013, בל ביקשה משפרד להינשא לה באמצעות טוויטר. הם נישאו במשרד הפקיד של מחוז בוורלי הילס ב-16 באוקטובר 2013. יש להם שתי בנות שנולדו ב-2013 וב-2014.
חיים אישיים > תחומי עניין ועבודות צדקה

בגיל 11, בל הפכה לצמחונית. ב-2012 בל הפכה לטבעונית יחד עם בעלה לאחר שצפתה בסרט התיעודי "מזלגות במקום סכינים". לעומת זאת, במהלך הריונה הראשון, היא חזרה לאכול מוצרי חלב וביצים. היא תומכת בארגונים לזכויות בעלי חיים ובשנת 2009 זכתה בפרס מטעם ארגון Helen Woodward Animal Center על פעילותה לעידוד אימוץ בעלי חיים.
בל הצהירה שהיא לא דתייה ומזדהה כהומניסטית. היא מתרגלת את תוכנית המדיטציה הטרנסנדנטלית, ומציינת: "אני מאוד נהנית לכבות את ההפעלה למשך 20 דקות כי זה כמו לכבות את מתגי האור במוח שלי".
בשנת 2013 הקימה קריסטן בל, יחד עם השחקנים ריאן דוולין, טוד גרינל ורווי פאטל, את חברת בר הגרנולה This Bar Saves Lives כדי לסייע במאבק בתת-תזונה. העסק תורם סיוע במזון לילדים בהאיטי, דרום סודאן, אתיופיה וסומליה. מאז השקתה, החברה תרמה יותר מ-10 מיליון חבילות נכון לפברואר 2019.
בשנת 2023, בל סיפרה שהיא למדה ג'יו-ג'יטסו ברזילאי והתאמנה תחת הדרכתה של סזלינה גרייסי בשיעורי אם-בת לצד בתה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1998 | חתונה פולנית | נערה מתבגרת |  |
| 2001 | פוטי טאנג | בת של המפיק |  |
| 2002 | People Are Dead | חברה של אנג'לה |  |
| 2003 | ממלכת החתולים | הירומי | דיבוב |
| 2004 | ספרטן | לורה ניוטון |  |
| 2005 | Deepwater | לורי |  |
| 2005 | Last Days of America | חברה בניו יורק |  |
| 2006 | Fifty Pills | גרייסי |  |
| 2006 | פעימה | מאטי |  |
| 2006 | Roman | אייסיס |  |
| 2008 | קח את זה כמו גבר | שרה מרשל |  |
| 2009 | שרופים | זואי |  |
| 2009 | עד שתאהב אותי | שרה |  |
| 2009 | אסטרו בוי | קורה | דיבוב |
| 2009 | טיפול זוגי | סינת'יה |  |
| 2010 | להתאהב ברומא | בת' |  |
| 2010 | תביא אותו כמו גבר | שרה מרשל |  |
| 2010 | רק לא את | מרני אוליביה אולסן |  |
| 2010 | בורלסק | ניקי |  |
| 2011 | צעקה 4 | קלואי |  |
| 2012 | על אחריותכם בלבד | בלינדה סנט סינג |  |
| 2012 | נס גדול | ג'יל ג'רארד |  |
| 2012 | לפגוע ולברוח | אנני |  |
| 2012 | כותבים, סיפור אהבה | טריסיה |  |
| 2013 | סרט 43 | סופרגירל |  |
| 2013 | Some Girl(s) | בובי |  |
| 2013 | The Lifeguard | לי |  |
| 2013 | לשבור את הקרח | אנה | דיבוב |
| 2014 | ורוניקה מארס | ורוניקה מארס (אנ') |  |
| 2015 | קדחת הקרח | אנה | סרט אנימציה קצר |
| 2016 | זוטרופוליס | פרסיליה | דיבוב |
| 2016 | הבוסית | קלייר רולינס |  |
| 2016 | אמהות רעות | קיקי |  |
| 2017 | חי בסרט | עצמה |  |
| 2017 | תרגיל לשוטרים מתחילים | קארן בייקר |  |
| 2017 | איך להיות מאהב לטיני | סינדי |  |
| 2017 | אמהות רעות 2: לשרוד את החג | קיקי |  |
| 2017 | לשבור את הקרח - ההרפתקה של אולף | אנה | סרט אנימציה קצר |
| 2018 | כוח הטיטאנים! חיים בסרט | ג'ייד וילסון | דיבוב |
| 2018 | על אותו גל | רייצ'ל המילטון |  |
| 2018 | ראלף שובר את האינטרנט | אנה | דיבוב |
| 2019 | לשבור את הקרח 2 | אנה | דיבוב |
| 2020 | היה היה איש שלג | אנה | סרט אנימציה קצר |
| 2021 | מלכות הקופונים | קוני קמינסקי |  |
| 2022 | האנשים שאנחנו שונאים בחתונה | אליס |  |
| 2023 | מפרץ ההרפתקאות: סרט העל | ג'נט | דיבוב |
| 2027 | לשבור את הקרח 3 | אנה | דיבוב |
| TBA | Molly and the Moon | קייט |  |